Diari Oficial de la Generalitat Valenciana


Sumari del DOGV 6853, del 03-09-2012 (2012/7905)

RESOLUCIÓ de 25 de juliol de 2012, del vicepresident del Consell Valencià de l'Esport, per la qual es convoquen els XXXI Jocs Esportius de la Comunitat Valenciana per a xiquets i jóvens en edat escolar i s'aproven les bases per les quals es regiran.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6853

Data del DOGV
:   03-09-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/7905


Data del document
:   25-07-2012

Organisme emissor
:   Consell Valencià de l'Esport

Tipus de document
:   Resolució

Descriptors 

:   * Consell Valencià de l'Esport

RESOLUCIÓ de 25 de juliol de 2012, del vicepresident del Consell Valencià de l'Esport, per la qual es convoquen els XXXI Jocs Esportius de la Comunitat Valenciana per a xiquets i jóvens en edat escolar i s'aproven les bases per les quals es regiran. [2012/7905]
D'acord amb les disposicions de l'article 49.28 de l'Estatut d'Autonomia de la Comunitat Valenciana, l'esport és competència exclusiva de la Generalitat.
La Llei 2/2011, de 22 de març, de la Generalitat, de l'Esport i l'Activitat Física de la Comunitat Valenciana, arreplega en l'apartat 6 del seu article 2 com a principi rector de l'Administració pública «el reconeixement de la pràctica esportiva com a factor essencial per a l'atenció de la salut, per a l'augment de la qualitat de vida i del benestar social, per al desenrotllament integral de la persona i per al rendiment de beneficis de salut a totes les edats per mitjà de les activitats físiques oportunes», i en l'apartat 7 el «reconeixement de l'esport i l'activitat física com a valor educatiu que contribuïx a la formació integral de xiquets i jóvens».
A més, entre les línies generals d'actuació de la Generalitat que s'establixen en l'article 3 de la Llei 2/2011 esmentada es troba la d'«implantar i desenrotllar programes esportius en l'edat escolar, amb una atenció especial a l'exercici d'activitats extraescolars de caràcter recreatiu o competitiu en els centres docents com a garantia i mitjà de la formació integral dels jóvens».
Així mateix, fa una menció expressa en l'article 31 als Jocs Esportius de la Comunitat Valenciana com un «conjunt de competicions i activitats de caràcter esportiu, de convocatòria anual, dirigides a la població en edat escolar, en atenció a la seua diversitat i oberta a la participació de qualsevol tipus d'entitats i centres docents».
Els Jocs Esportius de la Comunitat Valenciana proposen una adaptació del fenomen competitiu, servixen com a complement a la mateixa activitat esportiva que desenrotllen els jóvens en edat escolar a través de les diferents entitats i preveuen els valors formatius i constructors de la personalitat que han de considerar-se en estes edats. També comprenen trobades esportives que faciliten la pràctica esportiva de persones amb discapacitat adaptant l'activitat quan és convenient i fomentant la participació inclusiva. I un nivell més competitiu que el de promoció, com és el d'iniciació al rendiment, que constituïx la primera etapa en el camí cap a l'esport d'elit i alt rendiment.
En l'organització dels Jocs Esportius de la Comunitat Valenciana col·laboren els ajuntaments i les federacions esportives dins dels seus àmbits d'actuació i competències respectius.
Amb la intenció de complir les línies mencionades, la Generalitat convoca anualment els Jocs Esportius de la Comunitat Valenciana com a campanya de promoció de les activitats esportives en edat escolar.
Per això, fent ús de les competències assignades en la Llei 3/2006, de 12 de maig, de la Generalitat, de Creació del Consell Valencià de l'Esport, i en el Decret 170/2006, de 17 de novembre, del Consell, pel qual s'aproven els seus estatuts, resolc:
Únic
Convocar els XXXI Jocs Esportius de la Comunitat Valenciana i aprovar les bases que els regiran, inclòs el model del full d'inscripció, que figura en l'annex d'esta resolució.
DISPOSICIÓ FINAL
Única
Esta resolució produirà efecte des de l'endemà de la publicació en el Diari Oficial de la Comunitat Valenciana.
Contra esta resolució, que no esgota la via administrativa, els interessats poden interposar un recurs d'alçada davant de l'òrgan que ha dictat l'acte o el superior jeràrquic en el termini d'un mes, comptador des de l'endemà de la publicació en el DOCV, tot això de conformitat amb les disposicions dels articles 107, 114 i 115 de la Llei de Règim Jurídic de les Administracions Públiques i del Procediment Administratiu Comú.
València, 25 de juliol de 2012.- El secretari autonòmic de Turisme, Cultura i Esport i vicepresident del Consell Valencià de l'Esport: Rafael Ripoll Navarro.
ANNEX
Bases generals
1. Participants
1.1. Entitats. Poden sol·licitar la participació en els XXXI Jocs Esportius de la Comunitat Valenciana els centres d'ensenyança, els clubs esportius, les associacions o altres entitats legalment constituïdes amb seu social dins del territori de la Comunitat Valenciana. Les entitats hi poden inscriure esportistes, tècnics i delegats que complisquen els requisits establits en els apartats següents.
1.1.1. Esportistes. Poden participar en els XXXI Jocs Esportius de la Comunitat Valenciana els esportistes nascuts entre l'1 de gener de 1994 i el 31 de desembre de 2006 i estiguen escolaritzats en centres educatius de la Comunitat Valenciana.
Un esportista no ha de participar en més d'una competició dels Jocs Esportius de la Comunitat Valenciana en el mateix dia.
1.1.2. Tècnics i delegats. Entre els tècnics i delegats de les entitats i equips participants en els XXXI Jocs Esportius de la Comunitat Valenciana, almenys un ha de ser major d'edat, i com a responsables dels esportistes participants han de tindre prou capacitació per a inculcar en ells els valors que propugnen els Jocs Esportius. Es recomana que posseïsquen la titulació esportiva i/o acadèmica adequada.
Excepcionalment, les entitats participants poden designar tècnics majors de 16 anys, sempre que estos hagen superat el curs d'entrenador de nivell I de la modalitat corresponent.
En el nivell d'iniciació al rendiment es pot regular la titulació mínima exigida en les bases de competició específiques de cada esport.
2. Esports convocats
La inscripció està oberta a tots els esports amb federació autonòmica legalment constituïda, així com a les activitats físiques reconegudes i qualificades pel Consell Valencià de l'Esport, sempre que compten amb un mínim de participants per a poder realitzar la competició o l'activitat, d'acord amb allò que s'ha estipulat en esta resolució per a cada un dels esports i fases.
En la categoria prebenjamina, exclusivament es convocarà la modalitat de multiesport. En les altres categories es podrà convocar la modalitat de multiesport juntament amb altres modalitats esportives, d'acord amb les especificacions establides en la base 5.1.3.
En el cas de persones amb discapacitat, els esports, les categories, els nivells, les fases de competició i els calendaris es determinaran en funció de les inscripcions que es realitzen, així com de les necessitats dels practicants. Es fomentarà la inclusió de les persones amb discapacitat en els equips, les jornades i les trobades dels Jocs Esportius de la Comunitat Valenciana, i es poden convocar modalitats esportives específiques com el golbol, la boccia, l'eslàlom, etc., en què la participació siga inclusiva.
Les modalitats de futbol 11 i futbol sala es regiran exclusivament per les disposicions de les bases 7.1.3. i 7.1.4., així com per les bases de competició específiques de cada modalitat.
3. Categories
Les categories seran les següents:
(1) En la fase final provincial, els equips mixtos s'integraran en les competicions masculines.
(2) La categoria juvenil es programarà exclusivament per a esportistes que no tinguen llicència federada en el mateix esport i exclusivament en l'àmbit municipal.
\* \* \* \* \*

(1) En la fase final provincial los equipos mixtos se integrarán en las competiciones masculinas.
(2) La categoría juvenil se programará exclusivamente para deportistas que no tengan licencia federada en el mismo deporte y exclusivamente en el ámbito municipal.
En les categories infantil, cadet i juvenil, de forma excepcional, en el supòsit que un esportista no es puga inscriure en algun equip del seu sexe a causa de la inexistència d'inscripcions en la seua entitat, es permetrà que s'integre en un equip de l'altre sexe i que passe a disputar la competició masculina.
4. Nivell de competició
4.1. Nivell de promoció
Amb caràcter general, les competicions presenten un nivell únic, nivell promoció.
En modalitats esportives que així ho requerisquen, especialment d'esports col·lectius, es preveurà la possibilitat de participació en dos nivells de competició: nivell de promoció i nivell d'iniciació al rendiment.
4.2. Nivell d'iniciació al rendiment
Per a esta edició dels Jocs Esportius, es convoca nivell d'iniciació al rendiment en els esports següents: bàsquet, handbol, rugbi i voleibol, així com qualsevol altra modalitat esportiva que per les seues característiques tècniques, d'organització i funcionament s'aconselle.
El nivell d'iniciació al rendiment presenta un objectiu més competitiu que el de promoció, i constituïx la primera etapa en el camí cap a l'esport d'elit i alt rendiment, més adaptat pel seu nivell i organització a clubs, associacions esportives i centres educatius que per la seua estructura organitzativa i esportiva així ho aconsellen.
Les categories i l'adscripció al nivell d'iniciació al rendiment estaran condicionades a criteris tècnics establits entre la federació esportiva corresponent i el Consell Valencià de l'Esport, i detallats en les bases de competició específiques de cada esport.
5. Àmbit de competició
5.1. Municipal i intermunicipal
5.1.1. Competicions i trobades municipals. Organitzades pels ajuntaments corresponents per a totes les categories. Els ajuntaments decidiran les modalitats esportives i categories que organitzen segons la demanda esportiva.
Els ajuntaments informaran per escrit, i d'acord amb la base 7.1.5, de les inscripcions registrades per ells i de les fases de competició que organitzen a la delegació territorial del Consell Valencià de l'Esport corresponent.
S'entén com a fase municipal/intermunicipal la que comporta una celebració de trobades o competició esportiva periòdica i de duració prolongada, amb una participació mínima de 4 equips per esport i categoria i que pertanguen a tres o més entitats.

\* \* \* \* \*

5.1.2. Competicions i trobades intermunicipals. Els ajuntaments, les mancomunitats o qualsevol institució pública supramunicipal podran organitzar competicions que acullen participants d'uns quants municipis.
5.1.3. En l'àmbit municipal o intermunicipal, en la categoria prebenjamina, i també molt recomanable en les categories benjamina i alevina, ateses les característiques especials del desenrotllament evolutiu dels xiquets i xiquetes amb estes edats els ajuntaments o les institucions públiques supramunicipals, en el marc de les seues competències, han d'introduir el multiesport com a modalitat esportiva, basada en la pràctica de diversos esports amb caràcter individual i col·lectiu, adequant les normes i les característiques de joc a les necessitats de les edats i amb l'objecte d'evitar una especialització esportiva precoç. La introducció d'esta modalitat pels ajuntaments o les institucions públiques supramunicipals no tindrà en cap cas caràcter normatiu per part del Consell Valencià de l'Esport i, a més, requerirà la presentació del projecte per part de l'ajuntament que desitge organitzar esta modalitat en la delegació territorial del Consell Valencià de l'Esport corresponent a la seua província.
5.1.4. De les competicions municipals i intermunicipals es classificaran els equips per a la competició provincial d'acord amb la taula següent:
Les institucions públiques organitzadores comunicaran els equips classificats a la delegació territorial del Consell Valencià de l'Esport corresponent, que marcarà el termini màxim de presentació.
5.2. Àmbit provincial. Per a la categoria alevina, infantil i cadet. Excepcionalment, es podrà autoritzar la categoria benjamina en alguns esports quan la participació i l'organització de la modalitat esportiva així ho requerisquen. La competició provincial constarà de la fase final provincial i serà organitzada per les comissions provincials per als esportistes i equips classificats de les diferents competicions municipals i intermunicipals, en funció del barem arreplegat en el punt 5.1.4.
5.3. Àmbit autonòmic. Per a la categoria infantil i cadet. Excepcionalment, es podrà autoritzar la categoria alevina en el nivell de promoció en alguns esports quan la participació i l'organització de la modalitat esportiva així ho requerisquen. Serà organitzada per la comissió autonòmica d'acord amb les bases de competició específiques de cada modalitat esportiva.
En les modalitats esportives i categories en què s'organitza competició del nivell d'iniciació al rendiment, seran els equips i/o esportistes d'estes competicions els únics que podran participar en l'àmbit autonòmic, segons establisquen les bases de competició específiques de cada modalitat esportiva.
Excepcionalment, quan la inscripció en el nivell d'iniciació al rendiment siga considerada insuficient per la comissió autonòmica, i a l'efecte de designar els equips assistents a la final autonòmica, es podran disputar eliminatòries amb equips finalistes en el nivell de promoció.
Ha d'existir un mínim de cinquanta inscripcions pertanyents almenys a sis entitats esportives i dos províncies diferents. No es consideraran en este còmput les federacions esportives autonòmiques de la Comunitat Valenciana.
Excepcionalment es podran realitzar campionats autonòmics de modalitats esportives que no complisquen els requisits exposats en el paràgraf anterior quan la comissió autonòmica ho considere oportú pel seu interés social i de promoció esportiva.
6. Organització
6.1. Els XXXI Jocs Esportius de la Comunitat Valenciana es desenrotllaran, preferentment, des de setembre de 2012 a agost de 2013, els dos inclosos.
Les bases de competició específiques de cada una de les modalitats esportives s'establiran d'acord comú amb la federació esportiva corresponent. Estes bases estaran a disposició de les persones interessades en el web del Consell Valencià de l'Esport , en les delegacions territorials del Consell Valencià de l'Esport d'Alacant, Castelló i València i en els webs i seus de les federacions esportives corresponents.
6.2. Per a l'organització i el control dels Jocs Esportius mencionats es constituiran les comissions següents:
- La comissió autonòmica, que serà l'encarregada de l'exercici de l'activitat en el seu àmbit de competència i estarà integrada per representants de les institucions o òrgans següents: el Consell Valencià de l'Esport, les federacions esportives designades pel Consell Valencià de l'Esport implicades en els Jocs Esportius, les tres delegacions territorials del Consell Valencià de l'Esport i, actuant com a secretari de la comissió, el cap de la Secció d'Extensió Esportiva del Consell Valencià de l'Esport.
La comissió autonòmica estarà presidida per un representant del Consell Valencià de l'Esport i tindrà la seu on la tinga este òrgan.
- Comissions provincials a Alacant, Castelló i València, que seran les encarregades de l'exercici de l'activitat en el seu àmbit de competència i estaran integrades per representants de les delegacions territorials corresponents del Consell Valencià de l'Esport i de les federacions esportives implicades en els Jocs Esportius de la Comunitat Valenciana, actuant com a presidents els delegats o les delegades territorials del Consell Valencià de l'Esport.
La comissió autonòmica i la provincial corresponent s'ajustaran en el seu funcionament a les disposicions de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
7. Inscripcions i documentació
7.1. Inscripcions
7.1.1. Per a poder participar, l'entitat interessada ha de formalitzar la inscripció presentant la documentació següent:
- Full d'inscripció dels Jocs Esportius de la Comunitat Valenciana: una diferent per equip, esport i categoria en esports col·lectius o una per entitat, esport i categoria en els esports individuals, omplida en tots els apartats, que figura com a annex I d'esta resolució i que estarà disponible en la pàgina .
- Llicència dels Jocs Esportius de la Comunitat Valenciana. Esta llicència serà l'única vàlida per a participar en els Jocs Esportius de la Comunitat Valenciana i poder ser beneficiari/ària de les prestacions d'assistència sanitària i assegurances produïts per l'accident esportiu. Serà proporcionada en els llocs d'inscripció que es determinen en el punt 7.1.2.
En el cas de presentació incompleta d'esta documentació i d'acord amb l'article 71.1 de la Llei 30/1992, de 26 de novembre, l'Administració requerirà l'interessat perquè esmene els defectes i, si no ho fa en termini, es dictarà una resolució en els termes que preveu l'article 42 de la llei esmentada en què es decretarà l'arxivament de l'expedient.
7.1.2. Es podran formalitzar inscripcions en els terminis i llocs següents:
8.1.5.9. Esports col·lectius, nivell de promoció, per a totes les categories: la inscripció es realitzarà a l'ajuntament corresponent amb data límit el 5 d'octubre de 2012.
5.2.5.4. Esports col·lectius, nivell d'iniciació al rendiment, indicats en la base 4: la inscripció es realitzarà a les federacions esportives corresponents amb data límit el 27 de setembre de 2012. En algunes competicions i categories es podrà ampliar el termini segons les bases de competició específiques de cada esport.
Les federacions esportives han de remetre al Consell Valencià de l'Esport la relació i informació dels equips i participants inscrits en el nivell d'iniciació al rendiment.
2.8.9.1. Esports individuals, nivell de promoció, per a totes les categories: la inscripció es realitzarà a l'ajuntament corresponent, com a mínim, amb 20 dies d'antelació a la celebració de la competició. Excepcionalment, es podran realitzar inscripcions directament en les delegacions territorials del Consell Valencià de l'Esport o en les federacions corresponents. Estes excepcions estaran determinades en les bases de competició específiques de cada esport.
7.1.3. En la modalitat de futbol 11, els equips s'han d'inscriure als ajuntaments, que podran organitzar la fase municipal/intermunicipal corresponent. En este àmbit finalitza la competició de nivell de promoció.
7.1.4. La modalitat de futbol sala presentarà un nivell únic de competició de promoció. Les entitats que desitgen participar en la modalitat de futbol sala no podran inscriure jugadors que posseïsquen llicència federada en qualsevol modalitat de futbol per a la temporada 2012-2013.
Excepcionalment, i a fi de promocionar el futbol sala femení, es permetrà la inscripció en un equip de Jocs Esportius d'esportistes amb llicència federada i que estiguen participant en competicions de categoria superior a la que els correspon, per no haver-hi lliga federada infantil i cadet.
7.1.5. Cada ajuntament enviarà, amb data límit el 18 d'octubre de 2012, a la delegació territorial del Consell Valencià de l'Esport de la seua província, degudament diligenciada, la documentació següent:
- Dos còpies de cada uns dels fulls d'inscripció dels Jocs Esportius de la Comunitat Valenciana que s'hagen presentat a l'ajuntament, amb el pertinent vistiplau i data d'entrada.
- Informació sobre els esports per als quals s'organitzarà fase municipal o, si és el cas, intermunicipal.
- Calendari de la competició municipal en el cas que s'organitze. En el cas d'organitzar multiesport, s'ha de remetre, a més, el projecte de l'activitat que es realitzarà.
- Informació dels esports i equips en què no es puga organitzar competició municipal.
D'estos quatre documents, se'n quedarà una còpia l'ajuntament. Les entitats inscrites guardaran una còpia del full d'inscripció dels Jocs Esportius de la Comunitat Valenciana que presenten.
Quan els ajuntaments no remeten la documentació sol·licitada en la data indicada, s'entendrà que no participen en esta edició dels Jocs Esportius de la Comunitat Valenciana i, per tant, la Generalitat no assumirà cap responsabilitat derivada de l'organització de la fase municipal.
7.1.6. La inscripció en els Jocs Esportius suposa l'acceptació d'esta resolució i la seua normativa d'aplicació, a més del coneixement i l'acceptació de les bases de competició específiques de la modalitat esportiva en què es trobe inscrit per a esta convocatòria.
7.2. Documentació
7.2.1. En les trobades i competicions dels Jocs Esportius, segons l'àmbit de competició i la categoria, els esportistes, tècnics i delegats que hi participen han de presentar la documentació següent:
9.0.6.4. En l'àmbit de competició municipal i intermunicipal:
- Full d'inscripció dels Jocs Esportius de la Comunitat Valenciana.
- Llicència dels Jocs Esportius de la Comunitat Valenciana validada per l'entitat local corresponent.
0.3.2.2. En l'àmbit provincial o autonòmic:
- Full d'inscripció dels Jocs Esportius de la Comunitat Valenciana.
- Llicència dels Jocs Esportius de la Comunitat Valenciana validada per l'entitat local corresponent, i per a les categories infantil i cadet validada per les delegacions territorials del Consell Valencià de l'Esport. Per a estes categories infantil i cadet, i en cas de no estar validada per les delegacions territorials del Consell Valencià de l'Esport i només estar validada per l'entitat local, cal presentar document original o fotocòpia confrontades del DNI o passaport individual (els estrangers han de presentar passaport individual o targeta de resident).

(1) El nombre màxim de jugadors en bàsquet iniciació al rendiment es trobarà detallat en les bases de competició específiques i oscil·larà entre 12 i 15 jugadors, depenent de la diferenciació de nivells de competició que es puga establir.
(2) El nombre és d'esportistes, i si es reduïx este nombre no podria ser substituït en cap cas per altres persones (delegat, entrenador, massatgista, etc.).
\* \* \* \* \*

(1) El número máximo de jugadores en baloncesto iniciación al rendimiento se encontrará detallado en las bases de competición específicas y oscilará entre 12 y 15 jugadores, dependiendo de la diferenciación de niveles de competición que se pueda establecer.
(2) El número es de deportistas, y si se redujera este número, no podría ser sustituido en ningún caso por otras personas (delegado, entrenador, masajista, etc.).
7.2.2. En les bases de competició específiques de cada una de les modalitats esportives es determinaran i es regularan, si és el cas, les especificitats quant a documentació.
La validació de les llicències esportives de categoria infantil i cadet es realitzarà a les delegacions territorials corresponents del Consell Valencià de l'Esport.
Un mateix esportista no podrà tindre dos llicències en la mateixa modalitat esportiva.
7.2.3. Esta documentació s'ha de posar a disposició dels àrbitres, jutges, representants federatius i del Consell Valencià de l'Esport sempre que siga requerida.
7.3. Per al nivell d'iniciació al rendiment, les inscripcions i la documentació referides en esta base 7 poden regular-se i determinar-se de manera diferent, figurant, en este cas, en les bases de competició específiques de cada modalitat esportiva.
8. Composició dels equips
8.1. Composició numèrica dels equips. La composició màxima dels equips serà:
En les altres modalitats esportives, el nombre màxim de jugadors s'especificarà en les bases de competició específiques.
9. Assistència sanitària i assegurances
9.1. L'Agència Valenciana de Salut prestarà atenció medicosanitària a través dels seus centres i institucions sanitàries, amb tots els dispositius existents en la seua xarxa, als esportistes, entrenadors, delegats i organitzadors que patisquen qualsevol accident de caràcter esportiu durant la participació en els Jocs Esportius de la Comunitat Valenciana.
Per a poder ser beneficiari/ària de les prestacions mencionades en el paràgraf anterior, cal haver formalitzat la inscripció corresponent en els Jocs Esportius de la Comunitat Valenciana, convocats pel Consell Valencià de l'Esport de la Generalitat, i disposar de la llicència esportiva dels Jocs Esportius degudament diligenciada.
No obstant això, en els supòsits en què el participant lesionat estiga federat, es liquidarà l'import de l'assistència a càrrec de la mútua esportiva respectiva.
9.2. L'entitat asseguradora concertada corresponent cobrirà l'assistència mèdica continuada, posterior a la prestada en primera instància per l'Agència Valenciana de Salut, derivada d'accident esportiu que puguen patir els esportistes, entrenadors, organitzadors i delegats participants en els XXXI Jocs Esportius de la Comunitat Valenciana, d'acord amb el Reial Decret 849/1993, de 4 de juny, del Ministeri d'Educació i Ciència, així com la responsabilitat civil per accions o omissions en l'exercici de les funcions que els competixen.
10. Jornada, camps de joc i material de competició
En l'àmbit provincial i autonòmic, les jornades per a disputar els partits seran preferentment els dissabtes de 9 a 13 hores.
En les competicions provincials i autonòmiques, tots els equips d'esports col·lectius que siguen designats per a jugar a casa seran els responsables d'aportar per a cada trobada el material necessari i la instal·lació adequada.
En els casos de designació d'un camp de joc neutral i en les finals autonòmiques, cada equip aportarà un baló reglamentari, així com el material necessari per al calfament.
11. Règim disciplinari
Per a resoldre les qüestions suscitades en matèria de disciplina esportiva s'aplicarà el reglament federatiu corresponent, a excepció dels punts que facen referència a sancions econòmiques.
Es crearan els nivells i àmbits següents de comités de competició amb caràcter general:
- En primera instància:
En competicions municipals/intermunicipals, el comité de competició que crega oportú l'organitzador de la competició.
En competicions provincials i d'àmbit autonòmic, el comité de competició de la federació corresponent, assistit per un responsable federatiu dels Jocs Esportius de la Comunitat Valenciana.
- En segona instància:
El comité d'apel·lació de la federació corresponent, assistit per un responsable federatiu dels Jocs Esportius de la Comunitat Valenciana.
- En tercera i última instància:
El Tribunal de l'Esport de la Comunitat Valenciana, que esgota la via administrativa.